
Тема: Рәвеш темасын гомумиләштереп кабатлау (6 нчы сыйныфның татар төркеме)
Максат:
-рәвеш турындагы белемнәрне кабатлау һәм ныгыту; 

-балаларның  сөйләм телен, логик фикерләү сәләтен үстерү,рәвешләрне   сөйләмдә дөрес һәм урынлы кулланырга өйрәтү; 

-үзара дустанә мөнәсәбәт,  әхлак сыйфатлары тәрбияләү.

Планлаштырылган нәтиҗәләр:

Шәхескә кагылышлы мәсьәләләр:туган җиреңне ярату, халкың белән горурлану;әхлак нормаларын аңлау һәм үз-үзеңне тотышыңа бәя бирә белү; үзеңдә уңай сыйфатлар булдырырга омтылу; гражданлык хисләре тәрбияләү.
Метапредмет нәтиҗәләр:

Регулятив УУГ:дәрескә максат кую, дәресне планлаштыру, эшләнгән эшкә бәя бирү, хаталарны табу, төзәтү.
Коммуникатив УУГ: сыйныфташлар һәм укытучы белән уку эшчәнлеген оештыруда   хезмәттәшлек итү; фикерләү сәләтен үстерү, үз фикереңне тулы һәм төгәл итеп әйтә белү; төркемнәрдә эшли белү.

Танып белү УУГ: өйрәнелгән тема буенча нәтиҗә ясау;уку мәсьәләсен чишүдә логик фикерләү,үзеңнең белем системасында ориентлаша белү.
Материал: 6нчы сыйныф өчен татар теле дәреслеге  ( Н.В.Максимов,М.З.Хәмидуллина Татар теле 6 сыйныф. Рус телендә гомуми белем бирү оешмалары өчен УКУ ӘСБАБЫ   Казан, Татарстан китап нәшрияты. 2015),SMART такта,SMART тактада Gmail.com, презентация, карточкалар, тест.

Предметара бәйләнешләр:рус теле,  әдәбият
Җиһазлау: компьютер, мультимедия проекторы ,SMART такта, ноутбуклар ( һәр балада), индивидуаль карточкалар, таратма материаллар, презентация (кушымта 1)
Метод һәм алымнар: әңгәмә,проблемалы сорау,карточкалар белән эш,төркемнәрдә эш, өлешчә  эзләнү,кроссенс алымы,интерактив тест эшләү,LearningApps.org  платформасында биремнәр үтәү, “Кәрәз төзү” алымы, үзбәя бите (кушымта2)
Дәрес тибы: белем һәм күнекмәләрне  гомумиләштереп кабатлау
I. Оештыру. 
1. -Хәерле көн! Исәнмесез, кадерле укучылар! Бер-беребез белән елмаеп исәнләшеп 
алыйк әле (исәнләшәләр)

Бер-беребезгә нинди сүз әйттек?

“Исәнмесез!”дән башка сүз әйтмәдек.

Ә нидән соң бер тамчы кояш артты дөньяда?

Нидән соң бер тамчы бәхет артты дөньяда?

Нидән соң шатлыклы нур балкый йөзләрдә?

Болар барысы чагыла безнең күзләрдә! 

Укучылар, кәефләрегез ничек?

-Менә дигән!

Дәрес ахырына да кәефләрегез шулай булып калсын!

Өй эшләрен тикшерү ( 2 укучы укый).
 Үзбәя бите, төркемнәрдә темага карата “Кәрәз алымы”н кулланып, гекслар ярдәменедә модель төзи бару турында әйтелә. ( 1нче төркем-рәвешләрнең төркемчәләре, 2нче төркем-рәвешләрнең ясалышы буенча).

Үзбәя. (Үзбәя битенә исемнәрне язып, билге куялар)

2. SMART тактада кроссенс чишү.
Дәреснең темасы, максаты турында әйттерелә.(Укытучы шул көннәрдә яраткан шагыйребез Г.Тукайның 135 еллыгы , шулай ук  2021 нче ел-Татарстанда туган телләр һәм халыклар бердәмлеге елы булуы турында искә төшерә, дәрестә Г.Тукай әсәрләреннән алынган җөмләләр  белән бәйләнеш булуы турында әйтә).
3. Сүзлек өстендә эш.

иҗат мирасы- творческое наследие

4. Белемнәрне актуальләштерү.
-Рәвеш нинди сүз төркеме?

-Башка сүз төркемнәреннән нинди аерылып тора  торган билгесе бар рәвешнең? -- Нәрсә белән генә төрләнә ала?
-Рәвеш төркемчәләрен нинди төрләргә аерып карыйлар?
-Ничә төркемчә бар,  санап чыгыйк әле.
-Рәвешләр ясалышлары  буенча ничә төрле була?

Модель төзү.Үзбәя.
II. Карточкалар белән эш. Укучы SMART тактада эшли. (Һәр җөмләне аерым укучы -тактада,калганнар урыннарда  эшли)
Җөмләләр:

1) Күп (күләм-чама р. )эшләде иренмичә, бара-бара чыгарды ул матур-матур балалар да (“Карлыгач”)

2) Су анасы, куркып, этләрдән кирегә ( урын р.)  йөгерә (“Су анасы”)

3) Гарчә анда тумасам да, мин бераз (күләм-чама р.) торган идем;

Җирне әз-мәз (күләм-чама р.) тырмалап, чәчкән идем, урган идем.(“Шүрәле”)
4) Мине Сабан туе көнне иртүк (вакыт р.) уяттылар (“Исемдә калганнар”)
5) Китсен бездән чыгып Кәҗә белән Сарык,

Ашап ята бушка( сәбәп р.) гына алар азык.(“Кәҗә белән Сарык”)

6) Ишек ачучы булмагач, яланак  (саф р.) килеш күпме торганмындыр, өшеп беткәнем исемдә калган...(“Исемдә калганнар”)

Модель төзү. Үзбәя.

III. SMART тактада  LearningApps.org платформасында эш.

Рәвешләрнең ясалышы буенча күнегү башкару. ( 1 укучы тактада, калганнар ноутбукларда эшли)

Модель төзү. Үзбәя.

IV. Физминутка.
 Гөл сабагы күренде

 Һәм кояшка үрелде.
 Тибрәнде талгын җилдә,

 Сокланды гүзәл җиргә.

 Буй-сыннарын турайтты,

 Бик матур чәчәк атты.

 Җәеп ефәк таҗларын,

 Сипте хуш ис, назларын.

V.Ныгыту күнегүләре.
1.Слайдтагы җөмләләрдән рәвешләрне табып, нинди җөмлә кисәге булып килүен билгеләргә.
       Бөек шагыйребез Г.Тукай бик аз гомер эчендә гаять бай иҗат мирасы калдырган. Ул үзе исән чакта ук татар милләте тарафыннан аның рухи юлбашчысы итеп танылды, иҗаты югары бәя алды.  Аның исеме күңелебезгә бик якын.
Модель төзү. Үзбәя.

2. Бирелгән җөмләдәге рәвешкә морфологик –синтаксик анализ ясарга.

Аның исеме күңелебезгә бик якын.

Модель төзү. Үзбәя.

3. Дәреслек өстендә эш. 228нче күнегү.

Үзбәя.
4.Тест үтәү. Укучылар сылтама буенча Google формасында ноутбукларда тест биремнәрен үтиләр

Тест сораулары (җаваплары ): 
1) Рәвешләрнең төркемчәләре ничәү?
а) 4
ә) 5
б) 6
2) Рәвешләр кайсы җөмлә кисәкләре була?
а)тәмамлык
ә) ия
б) хәл, хәбәр, аергыч
3) Охшату-чагыштыру рәвешләре генә кергән рәтне билгеләгез
а) кебек, сыман, шикелле, төсле
ә) татарча, әйткәнчә, кояштай
б) акча, сызыкча, кыекча
4) Күләм-чама рәвешләрегенәкергәнрәтнебилгеләгез
а) тиз, акрын, салмак
ә) алтылап, җиде-сигез, тугызлап
б) байтак, күп, аз
5) Вакыт рәвешләрегенәкергәнрәтнебилгеләгез.
а)бүген, кичен, иртәгә
ә) дүшәмбе, шимбә, җомга
б) юкка, юри, тикмәгә
6) Аларның авылы шәһәрдән ерак    җөмләсендә ерак сүзе нинди җөмлә кисәге?
а)хәл
ә) хәбәр
б) аергыч
7) Рәвешләр исемләшәме?
а) әйе
ә) исемләшми

Бәяләү критерийлары:  0 хата-“5”

1-2 хата-“4”

3-5 хата- “3”

5.Тестка  нәтиҗә ясау.Тактада укучыларның тест нәтиҗәләре ачыла, укучылар критерийлар нигезендә үзбәя ясыйлар 

V. Төркемнәр төзелгән модельләрен яклыйлар 

VI. Рефлексия.
Укытучы слайдта язылган сүзләрне укый: 

       “Гыйлем күңел күзен ача. Гыйлем галимнәрнең зиннәте, адәмнәрнең хөрмәте булып, һич бетми торган байлыктыр.Галим яки гыйлем өйрәнүче, яки тыңлаучы, яки гыйлемне 
сөюче булып йөр! Гыйлем-ул дан күлмәге, һәрбер фәнне үзләштер, надан булма.”Р.Фәхреддин.
       -Укучылар, мәгърифәт йолдызы Р.Фәхретдин белем турында әнә шундый матур сүзләр әйтә. Әйдәгез әле, без дә узебезнең рәвеш турында алган белемнәребезне тактадагы  белем агачы рәсемендә күрсәтик. Күргәнегезчә,  аның яфраклары әлегә юк. Бергәләп матурайтык әле агачыбызны.Сезнең алдыгызда өч төрле төстәге яфраклар: яшел төс- “мин барын аңладым”; сары төс-“аңлап бетермәгән соравым бар”; кызыл төс- “миңа бу тема бик авыр булды” дигәнне аңлата.
Үзбәя.Укучылар агачка яфраклар ябыштыралар.
Өй эше. 3 дәрәҗәдә: 
мәҗбүри-“Башыңда белем аз булса, аягыңа авырлык күп килер” мәкалендәге рәвешләргә морфологик анализ ясарга;
ярымиҗади-рәвешләр кергән табышмаклар, мәкальләр язып килергә;  иҗади-рәвешнең төрле  төркемчәләрен кулланып,  “Чын дустым” темасына хикәя төзергә.
                                                                                                      Кушымта 2
Үзбәя бите

